Up-27/20
Datum: 2020-04-10T00:00:00.000+02:00
ecli: ECLI:SI:USRS:2020:Up.27.20
vrsta: posamični akt
zadeva: ustavna pritožba
objavljeno: Neobjavljeno | 10.04.2020
dokument: USE586
akt: Ustavna pritožba zoper sklep Višjega sodišča v Mariboru št. EPVDp 105/2019 z dne 6. 12. 2019 v zvezi s sklepom Okrajnega sodišča v Mariboru št. EPVD 76/2019 z dne 27. 9. 2019
resitev: zavrženje
odlocitev: sklep
vlagatelj: Žan Štuber, Spodnji Duplek
datum_vloge: 2020-01-07T23:00:00.000Z
datum_odlocitve: 2020-04-09T22:00:00.000Z

# Up-27/20-7

# 10. 4. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Žan Štuber, Spodnji Duplek, na seji 10. aprila 2020

#### **sklenil:**

**Ustavna pritožba zoper sklep Višjega sodišča v Mariboru št. EPVDp 105/2019 z dne 6. 12. 2019 v zvezi s sklepom Okrajnega sodišča v Mariboru št. EPVD 76/2019 z dne 27. 9. 2019 se zavrže.**

---

Senat je ustavno pritožbo zavrgel, ker ni dovoljena.

Ustavna pritožba zoper posamične akte, izdane v zadevah prekrškov, praviloma ni dovoljena (četrta alineja drugega odstavka v zvezi s prvim odstavkom 55.a člena Zakona o Ustavnem sodišču, Uradni list RS, št. 64/07 - uradno prečiščeno besedilo, 109/12 in 23/20 – v nadaljevanju ZUstS), razen če gre za posebej utemeljen primer (tretji odstavek 55.a člena ZUstS), kar mora pritožnik obrazloženo zatrjevati.

Pritožnik ni podal obrazloženega predloga za izjemno odločanje o sicer nedovoljeni ustavni pritožbi. Senat je ustavno pritožbo zato zavrgel.

Senat Ustavnega sodišča je sprejel ta sklep na podlagi tretje alineje prvega odstavka 55.b člena v zvezi s četrto alinejo drugega odstavka 55.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Marko Šorli ter člana DDr. Klemen Jaklič in dr. Katja Šugman Stubbs. Sklep je sprejel soglasno.

Marko Šorli

Predsednik senata

dr. Rajko Knez

Predsednik